KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2015. április 29-i ülésére)

TÁRGY: 
A 2015. ÉVI KÖLTSÉGVETÉS MÓDOSÍTÁSA

Az államháztartásról szóló 2011. évi CXCV. törvény 34. §-a alapján, tekintettel Kiskőrös Város 2015. évi költségvetéséről szóló 5/2015. (II.11.) önkormányzati rendeletének 13. §- ára, a Képviselő-testület rendeletének módosításával az önkormányzat, valamint költségvetési szervei költségvetését megváltoztathatja. 

A költségvetési rendelet áprilisi módosítását elsősorban a 2014. évben képződött maradvány (1.477.532 ezer Ft) tényleges összegének 2015. évi költségvetési rendeletbe történő beépítése teszi szükségessé. 
A Magyar Államkincstár tájékoztatásai alapján az elmúlt időszakban a következő önkormányzati bevételek érkeztek:

· az első negyedévi szociális támogatásokhoz (rendszeres szociális segély, lakásfenntartási támogatás, foglalkoztatást helyettesítő támogatás) 14.052 ezer Ft,

· az első három hónapban kifizetett bérkompenzációkhoz és azok munkáltatót terhelő járulékaihoz 2.846 ezer Ft,

· az első negyedévi kifizetett szociális, gyermekjóléti és gyermekvédelmi ágazati pótlékhoz és azok munkáltatót terhelő járulékaihoz 1.338 ezer Ft.
A Képviselő-testület a 105/2014. határozatával pályázat benyújtásáról döntött az ÁROP-1.A.3.-2014 kódszámú „Területi együttműködést segítő programok kialakítása az önkormányzatoknál a konvergencia régiókban” című pályázati kiírásra. A pályázat megvalósításához 21.999.550 Ft támogatást nyert Kiskőrös. Beépítésre kerültek a bevételi, kiadási előirányzatok. 

A Képviselő-testület a 17/2015. határozatával döntött a Kiskőrös, Thököly u. 15. szám alatti (3740 hrsz) volt iskolaépület sportcélú felújításáról, amelyhez a Kiskőrösi Petőfi Birkózó Klub részére 10%-os, 4 millió Ft összegű önerőt biztosít, amelyhez a „Pályázatokhoz önerő, pályázatok előkészítő szakaszainak kiadásai” címről átcsoportosításra került az előirányzat.

A Képviselő-testület a 24/2015. határozatával hozzájárult 50 millió Ft osztalék kifizetés jóváhagyásához az önkormányzat kizárólagos tulajdonában lévő KŐRÖSKOM Kft. tulajdonosi jogait gyakorló hatáskörében. Az általános tartalék megemelése történt meg.

A Képviselő-testület a 28/2015. határozatával egyetértett azzal, hogy 1.636 ezer Ft saját forrást biztosít a „Petőfi Szülőház és Emlékmúzeum/Szlovák Tájház néprajzi kiállítás/látványtár/foglalkoztató terem hármas egységének kialakításához”, amelyhez a „Pályázatokhoz önerő, pályázatok előkészítő szakaszainak kiadásai” címről átcsoportosításra került az előirányzat.

A kollégium átalakításával kapcsolatban az eszközbeszerzésekhez 1.918 ezer Ft előirányzat képzése történt meg a „Pályázatokhoz önerő, pályázatok előkészítő szakaszainak kiadásai” címről.
Beépítésre került 100 ezer Ft támogatás a Hétszínvirág Oktatási és Kulturális Alapítvány részére. 

A polgármester úr 100 ezer Ft-tal támogatta a Kiskőrös Óvodák „Kék Föld Projekt” megrendezését. 

A fentiek alapján javasolom, hogy a Képviselő-testület Kiskőrös Város 2015. évi költségvetési rendeletének módosítását a rendelet-tervezetben foglaltak szerint fogadja el.

Kiskőrös 2015. április 17.

 Domonyi László sk.

                                                                                                                      polgármester

KISKŐRÖS VÁROS ÖNKORMÁNYZATA 
KÉPVISELŐ-TESTÜLETÉNEK

..…/2015. (      ) önkormányzati rendelete

Kiskőrös Város 2015. évi költségvetéséről szóló 

5/2015. (II.11.) önkormányzati rendelet módosításáról
(Tervezet)
Kiskőrös Város Önkormányzatának Képviselő-testülete az Alaptörvény 32 cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva, az Ügyrendi és Összeférhetetlenségi Bizottsága, Pénzügyi Bizottsága, Művelődési, Közoktatási és Sport Bizottsága, Egészségügyi és Szociálpolitikai Bizottsága, Költségvetési, Városfejlesztési és Mezőgazdasági Bizottsága véleményének kikérésével a következőket rendeli el:

1. §

Kiskőrös Város Önkormányzatának Képviselő-testülete a Város 2015. évi költségvetéséről szóló 5/2015. (II.11.) önkormányzati rendelet (továbbiakban: Kr.) 3. § (1) bekezdése helyébe a következő rendelkezés lép:

„(1) A Képviselő-testület Kiskőrös Város 2015. évi költségvetésének 

	költségvetési kiadások főösszegét:
	4.917.094.000
	forintban

	finanszírozási kiadásait:
	5.017.156.000
	forintban

	költségvetési bevételek főösszegét:  
	3.456.718.000
	forintban

	finanszírozási bevételeit:
	6.477.532.000
	forintban



állapítja meg.”
2. §

A Kr. 6.§-a helyébe a következő rendelkezés lép: 

„(1) 
A Képviselő-testület a 3. § (1) bekezdésében meghatározott kiadási főösszegen belül az évközi többletigények, valamint az elmaradt bevételek pótlására az általános tartalék összegét 175.000.000 forintban állapítja meg.

(2) 
A céltartalékok összege 8.220.000 forint jelen rendelet 7. mellékletében meghatározott célonkénti bontásban.” 

3. §
A Kr. 1., 2., 3., 4., 5., 6., 7., 8., 9. és 10.  mellékletinek helyébe, e rendelet 1., 2., 3., 4., 5., 6., 7., 8., 9. és 10. mellékletei lépnek.

4. §

Ez a rendelet a kihirdetését követő napon lép hatályba és az azt követő napon hatályát veszti.

